Asemblea de Estremadura

A Asemblea de Estremadura (en castelán Asamblea de Extremadura) é a institución de autogoberno da Comunidade Autónoma de Estremadura, que representa o pobo estremeño a través de deputados (a día de hoxe 65, 36 pola provincia de Badaxoz e 29 pola de Cáceres) elixidos mediante sufraxio universal e directo polos cidadáns.

A competencia de convocar eleccións á Asemblea de Estremadura recae sobre o presidente da Xunta. A constitución formal da Asemblea realizouse na sesión solemne do 21 de maio de 1983 na casa de cultura emeritense onde por primeira vez sesenta e cinco deputados escolleitos democraticamente polo pobo estremeño tomaron posesión dos seus escanos.

Ten a súa sede no antigo Hospital de San Juan de Dios, en Mérida, a capital de Estremadura. O seu actual presidente é Fernando Jesús Manzano Pedrera.

 Funcións 
Segundo o artigo 19 do Estatuto de Autonomía de Estremadura, as funcións da cámara son as seguientes:
 Aprobar os orzamentos.
 Controlar a acción executiva da Xunta de Estremadura.
 Controlar os medios de comunicación dependentes da comunidade.
 Designar os senadores que representan á comunidade na Cámara do Senado das Cortes Xerais.
 Exercer a potestade lexislativa de Estremadura.
 Elaborar o seu Regramento interno.
 Elixir o presidente da Xunta de Estremadura.

 Sede 

O Hospital de San Juan de Dios, anteriormente chamado Hospital de Santa María, foi utilizado nos seus principios como "hospital de pobres". Bernabé Moreno de Vargas, historiador e edil emeritense, a mediados do século XVII, solicitoulle aos Irmáns de San Juan de Dios que se instalaran nel co fin de lograr un mellor coidado e dedicación para os enfermos e pobres que chegaban á cidade. Durante o século XVIII e até 1769, o edificio modificouse ampliándose grazas ás doazóns dos cidadáns e coa construción dunha capela.

Durante os primeiros anos do século XIX, a invasión das tropas napoleónicas trouxo como consecuencia para o edificio o saqueo e incendio do mesmo até ficar case destruído. Non foi até principios do século XX cando o Concello de Mérida lle solicitou ao Ministerio de Fomento unha partida orzamentaria específica que permitiu o acondicionamento do edificio e a dotación de médicos ao hospital, que continuou coa súa actividade sanitaria até o ano 1981, cando se procedeu á apertura do actual centro hospitalario.

No ano 1983, Estremadura naceu como autonomía e con ela a necesidade de encontrar localización para albergar os novos organismos estremeños. Foi entón cando se decidiu que a localización da sede lexislativa da rexión sería o Hospital de San Xoán de Deus coas correspondentes remodelacións pero respectando en todo momento a súa arquitectura.

 Composición da Asemblea 
O Parlamento de Estremadura está conformado por diversos órganos. Por un lado están as persoas que compoñen a Mesa da Asemblea: o presidente, os vicepresidentes e os secretarios; e por outro os deputados dos diferentes partidos políticos, que se organizan en grupos parlamentarios e que posúe cada un deles un portavoz. Así mesmo existen comisións de moi diferente índole co fin de tratar asuntos concretos.

Desde as eleccións do 22 de maio de 2011, a Asemblea está composta polos seguintes Grupos Parlamentarios:
 Grupo Parlamentario Popular: 32 deputados.
 Grupo Parlamentario Socialista: 30 deputados.
 Agrupación de Diputados IU-Verdes-SIEX: 3 deputados.

 Lista de Presidentes da Asemblea 

  Lista de Presidentes da Asemblea de Estremadura  PeríodoPresidenteLexislaturaNomePartido1983Pablo CastellanoPSOEI Lexislatura1983-1987Antonio Vázquez LópezPSOEI Lexislatura1987-1991Antonio Vázquez LópezPSOEII Lexislatura1991-1995Antonio Vázquez LópezPSOEIII Lexislatura1995-1997María Teresa Rejas RodríguezIUIV Lexislatura1997-1999Manuel Veiga López PSOEIV Lexislatura1999-2003Manuel Veiga López PSOEV Lexislatura2003-2007Federico Suárez HurtadoPSOEVI Lexislatura2007-2011Juan Ramón Ferreira DíazPSOEVII Lexislatura2011-Fernando Jesús Manzano PedreraPPVIII LexislaturaFonte: Asemblea de Estremadura

 Véxase tamén 
Ligazóns externas
 Páxina web da Asemblea de Estremadura